Държавен вестник, бр. 98, 2011 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  98
тази страна може да поиска консултации и 
следва да даде на другата страна известие 
за неодобрение с посочване на причините. 
Консултациите следва да започнат не по-късно 
от четиринадесет дни след получаването на 
искането. До постигането на взаимно спора­
зумение тарифите са в сила или продължават 
да са в сила.
6. Независимо от предвиденото в този член 
въздухоплавателните тарифи, прилагани от 
назначените въздушни превозвачи на Грузия 
за превоз изцяло в рамките на Европейския 
съюз, подлежат на законодателството на 
Европейския съюз.
Член 9
Прилагане на закони и правилници и при­
знаване на удостоверения и свидетелства
1. Законите и наредбите на едната до­
говаряща страна, регулиращи влизането 
във и заминаването от нейна територия на 
въздухо-плавателни средства, извършващи 
международен въздушен транспорт, или 
експлоатацията и навигацията на тези въз­
духоплавателни средства, докато са на нейна 
територия, се прилагат по отношение на 
въздухоплавателните средства на назначения 
въздушен превозвач на другата договаряща 
страна.
2. Законите и наредбите на едната дого­
варяща страна, регулиращи влизането във, 
престоя на и заминаването от нейна тери­
тория на пътници, екипажи, товари и поща, 
като формалности, свързани с паспортни, 
митнически, валутни и санитарни мерки, 
се прилагат по отношение на пътниците, 
екипажите, товарите и пощата, превозвани 
с въздухоплавателни средства на назначения 
въздушен превозвач на другата договаряща 
страна, докато се намират в рамките на въ­
просната територия.
3. Свидетелствата за летателна годност, 
удостоверенията за компетентност и свиде­
телства, издавани или валидирани в съот­
ветствие със законите и наредбите на едната 
договаряща страна, включително, когато става 
въпрос за Република България, законите и 
наредбите на Европейския съюз и които са 
в сила, се признават за валидни от другата 
договаряща страна за целите на експлоата­
цията на договорените линии, при условие 
че изискванията, съгласно които са издаде­
ни или валидирани тези удостоверения или 
свидетелства, са равни на или надвишават 
минималните стандарти, установени съгласно 
конвенцията.
4. Всяка договаряща страна си запазва 
правото да откаже да признае като валидни 
за целите на полети над нейна територия 
удостоверения за компетентност и свидетел­
ства, издадени на нейни собствени граждани 
от другата договаряща страна или от която 
и да е друга държава.
Член 10
Разследване на произшествия
1. В случай на принудително кацане или 
произшествие с въздухоплавателно средство 
на някоя от договарящите страни на терито­
рията на другата договаряща страна въздухоп­
лавателните власти на договарящата страна, 
на чиято територия се случва принудителното 
кацане или произшествието, незабавно уве­
домяват за него въздухоплавателните власти 
на другата договаряща страна, предприемат 
незабавни действия за подпомагане на еки­
пажа и пътниците, осигуряват безопасността 
на въздухоплавателното средство и намира­
щите се на борда му поща, багажи и товари 
и вземат необходимите мерки за разследване 
на подробностите и обстоятелствата за при­
нудителното кацане или произшествие.
2. Въздухоплавателните власти на дого­
варящата страна, извършващи разследване­
то на подробностите и обстоятелствата на 
принудителното кацане или произшествие, 
информират въздухоплавателните власти на 
другата договаряща страна за провеждането 
на разследването и на въздухоплавателните 
власти на другата договаряща страна се дават 
пълни възможности да бъдат представени в 
разследването. Въздухоплавателните власти 
на договарящата страна, извършващи раз­
следването, изпращат на въздухоплавателните 
власти на другата договаряща страна докла­
да от разследването веднага след като е на 
разположение.
Член 11
Авиационна безопасност
1. Въздухоплавателните власти на всяка 
договаряща страна могат по всяко време да 
поискат консултации относно стандартите 
за безопасност, прилагани от другата дого­
варяща страна във всяка област, свързана с 
екипажите, въздухоплавателните средства 
и експлоатацията на въздухоплавателните 
средства. Тези консултации се провеждат в 
рамките на тридесет дни, след като бъдат 
поискани.
2. Ако след подобни консултации едната 
договаряща страна констатира, че другата 
договаряща страна не прилага ефективно 
стандарти за безопасност в някоя от тези 
области, които да са поне равни на минимал­
ните стандарти, установени към този момент 
съгласно конвенцията, първата договаряща 
страна уведомява другата договаряща страна 
за тези констатации, както и за действията, 
считани за необходими за постигане на съот­
ветствие с тези минимални стандарти, а тази